Albisteak
%65etik gorako jarraipena izan du Gizarte Ekimeneko ikastetxetako grebak
Jarraipen zabala izan du EAEko Gizarte Ekimeneko ikastetxetan urtarrilaren 25 arte deitutako greba deialdiaren lehen egunak. Eusko Jaurlaritzak zerbitzu minimoen bitartez greba desitxuratzeko emandako urratsak porrot egin du.
Zerbitzu minimoak igoz Jaurlaritzak bere erantzunkizuna desbideratu eta sakoneko arazoari ez erantzutea nahi du
Gizarte Ekimeneko ikastetxetan ordezkaritza daukagun sindikatuok negoziatzeko borondatea berretsi nahi dute, tajuzko proposamen baten zain jarraitzen dugula azpimarratuz.
ELAk salatu du Jaurlaritzak hezkuntza publikoko hauteskunde sindikalak baldintzatu nahi dituela
LAB, STEILAS, CCOO, UGT eta USO sindikatuek egoera hau ontzat eman eta legea baino irizpide murriztaileagoak eskatu eta sinatu dituzte, Hezkuntza Sailarekin batera, bozkatzeko eskubidea oztopatuz. Laboralen kolektiboen bozkatzeko eskubidea bermatzeko eta errazteko eskualde ezberdinetan mahai gehiago jartzea eskatu du ELAk (kolektibo hauek hiriburuetaraino joan behar izaten dute botoa ematera); baita posta bidezko botoa legeak markatzen duenaren arabera egiteko eskubidea bermatzea ere.
Gasteizko Mendizabako ikastetxean itxialdia egiten ari diren irakasleei babesa eskeini die ELAk
ELAk Jaurlaritzari exijitu dio Lanbide Heziketako irakasle teknikoen lanpostuak kontsolidatzeko eta beren lan baldintza prekarioak betikotzen dituen eta lanpostuak arriskuan jartzen dituen erabakia bertan behera uzteko.
Sindikatuek eta Kristau Eskolak ez dute akordiorik lortu
Kristau Eskoletako ordezkariek eta sindikatuek izan duten bileran ez da akordiorik lortu. Hala, greba deialdiari eutsiko diote eta urtarrilaren 16tik 25era greba izango da Gizarte Ekimeneko ikastetxeetan. Sindikatuetako ordezkariek bileraren ostean azaldu dutenez, langileen eskaeretatik oso urrun dago patronalaren proposamena, eta ezin da onartu.
LOMCE erreformatuta ere Eusko Jaurlaritzaren eta Nafarroako Gobernuaren eskumenak ez dira errespetatzen
ELAk ongi irizten dion arren LOMCEren alderik okerrenetako batzuk bertan behera uzteko asmoari, gure hezkuntza eskumena osorik errespeta dadila exijitzen du. Bide beretik, Madrilgo Gobernuak murrizte-politika baztertzeko asmorik ez duela salatzen du. Espainiar Gobernuak lege aldaketarako aukeratutako bideak, lege organiko bidezkoak alegia, erreformaren izapidetza luzatu eta bere onarpena zailduko duela ere salatzen du sindikatuak.
ELAren agerraldia Parlamentuan sektore publikoaren %0,3 akordioa baloratzeko
Akordioa betetzeko austeritate politikak aurrera eramatea ezinbestekoa da ELArentzat administrazioko lanpostu guztien ikerketa egitea beharrezkoa da
Gizarte Ekimeneko patronalek egindako azken proposamena ez da nahikoa
Gizarte Ekimeneko ikastetxeetan ordezkaritza duten sindikatu guztiak bat datoz patronalek egindako azken proposamena ez dela nahikoa, hasieratik egindako aldarrikapentik urrun. Hori dela eta, urtarrilerako greba eta mobilizazioek aurrera jarraitzen dute. Batasun sindikalak patronalei proposamen berria egitea eskatzen die, plataforma bateratuari erantzuna emango diotenak.
Gizarte Ekimeneko ikastetxeetan urtarrilaren 16tik 25era deitu den grebaren erregistroa egin dute sindikatuek
Ekimeneko ikastetxeetatako sindikatuotako ordezkariek grebaren erregistroa egin dute Eusko Jaurlaritzaren Bilboko egoitzan. Abenduaren 19an izandako azken mahaian Gizarte Ekimeneko patronalek akordioetara iristeko erakutsitako borondate faltaren aurrean, mobilizazio eta greba dinamika gogortu beste biderik ez dietela utzi salatu dute.
Gipuzkoako zahar etxe eta eguneko zentroetako gabonetako azken grebak ere erabateko jarraipena izan du
Langileek greba egin dute eta manifestazioan atera dira Gipuzkoa Plazatik Bulebarreraino. Abenduaren 24an hasi eta 31 arte luzatu den greba deialdi berri honek erabateko jarraipena izan du. Txalotzeko da hori, kontuan hartuta, gainera, langile askori grebarako eskubidea ukatu zaiela, gehiegizkoak eta neurrigabekoak diren gutxieneko zerbitzuak ezarri direlako.
ELAk ez du Bilbobusen lortutako aurreakordioa babesten eta mobilizazioekin jarraitzeko deia egiten du
2018ko abenduaren 27an egindako asanblean botoa eman zuten langileen %85ak mobilizazioekin jarraitzearen alde bozkatu zuen.
Bizkaiko Etxez Etxeko Laguntza Zerbitzuko langileek Emakunderen inplikazioa eskatu dute gatazka konpontzeko
Bizkaiko Etxez Etxeko langileek Emakunderi zuzendutako gutuna erregistratu dute Eusko Jaurlaritzak Bilbon duen delegaritzan, emakumeak nagusi diren eta greban jarraitzen duen sektore prekarizatu honetan esku hartu dezan. Gutunean sektorearen egoera azaltzeaz batera, inplikazioa eskatu diote, bilera bat egiteko eskaria luzatzearekin batera. Mahai gainean jarri nahi izan dute sektore feminizatu bat dela hau, zaintza lanetaz arduratzen dena eta prekarizatua. Erakundeei esan nahi izan diete kolektibo honen lan baldintzen hobekuntza ezinbestekoa dela berdintasun erreal eta efektiboa lortzeko.
Jarraipen zabala Bizkaiko Etxez Etxeko gabonetako laugarren greba egunean
Abenduaren 24an greba deialdi berriari ekin ziotenetik Bizkaiko Etxez Etxeko langileen hirugarren greba egun arrakastatsua izan da. ELA, LAB eta UGTk deituta, grebak jarraipen zabala izan du, langileen grebarako eskubidea murrizteko ahaleginak handiak izan badira ere.
Urtarrilaren 16tik 25era greba Gizarte Ekimeneko ikastetxeetan
ELA, STEILAS, CCOO, LAB eta UGTk urtarrilaren 16tik 25era bitarte 10 greba egun deitu ditugu Gizarte Ekimeneko ikastetxeetan. Abenduaren 19an izandako azken mahaian Gizarte Ekimeneko patronalek akordioetara iristeko erakutsitako borondate faltaren aurrean, mobilizazio eta greba dinamika gogortu beste biderik ez digute utzi.
ELAk pozik hartu du Barneratze Legea Nafarroako Parlamentuan erretiratzea
ELAk bere poza agertu nahi du Barneratze lege-proposamena Nafarroako Parlamentuan erretiratu delako. Lege proposamen horren bidez Pertsonalaren Estatutuaren testu bategina aldatu nahi zen, eta "barneraturiko pertsonala"ren profila txertatu. Lege-proposamen horren berri jakin genuenetik kritikatu dugu, ez baitzen egokia egoera konpontzeko. Hau da, enpresa pribatu batek ematen zuen zerbitzua administrazio publiko batek bereganatzen badu, egoera gatazkatsua sortzen da, eta lege-proposamen hura ez zen egokia egoera hori onbideratzeko
ELAk galdatzen dio Nafarroako Gobernuari Madrilgo eskusartzeei uko egiteko, eta Mahai Orokorreko gehiengo sindikalak errespetatzeko
LAB, CCOO eta UGT ezin dira agertu autogobernuaren zaintzaile gisa, urrian uko egin baitzioten, %0,3ko akordioa sinatu zutenean
Gizarte Ekimeneko patronalek akordiora iristeko proposamenik egin gabe jarraitzen dute
ELA, STEILAS, CCOO, LAB eta UGT sindikatuon ustez onartezina da patronalek gatazka honetan duten jarrera, oro har, eta gaurko mahai negoziatzailean izan dutena, bereziki. Onartezina da lau greba egunen ostean, langileen aldarrikapenei gerturatzen zaizkien edukiak planteatu ordez, greba egunen aurretik jadanik mahai gainean jarritako proposamena errepikatzera mugatu izana abenduaren 19an egindako bilera berrian.
Haurreskolak Partzuergoko Kudeaketa langileen kolektiboan deitutako egun osoko lehen grebak %75eko jarraipena izan du
Ordu erdiko eta hiru orduko lanuzteen ondoren, abenduaren 19rako STEILAS eta ELAk Haurreskoletako kudeaketa langileen kolektiboan deituriko egun osoko grebak jarraipen zabala izan du eta konponbiderik ezean, greba eta mobilizazioak areagotuko dituzte. Haurreskolak Partzuergoari langileen lan baldintzak duinduko dituen proposamen serio bat mahai gainean jartzea exijitzen diote, horrela izan ezean greba eta mobilizazioekin jarraituko baitute. Haurreskolak Partzuergoari eta Hezkuntza Sailari, berriz, negoziazio kolektiborako eskubidea errespetatzea (gaur egun urratzen ari da) eta kudeaketa langileen lan baldintzen negoziazio osoa mahai negoziatzailean egitea.
Ertzaintzan murriztutako lan-baldintzak berreskuratzea exijitu dio ELAk Jaurlaritzari
Jaurlaritzak Bilbon duen egoitzaren aurrean kontzentrazioa egin dute. Bertan gogorarazi dute ELA-Ertzaintzak urteak daramatzala Eusko Jaurlaritzak daraman murrizketa politikak geure lan-baldintzetan eta soldatetan dituen eragin larriak salatzen.
Udaltzainen aurrejubilazioa erregulatuko duen dekretua diskriminatzailea da
Urteak pasatu dira, eta azkenean, abenduak 14ean, Ministroen kontseiluak onartu du udaltzainon aurrejubilazioa erregulatuko duen dekretua. Udaltzainek, beraien erretiro adina aurreratu ahal izango dute, beraien legezko erretiro adina baino 6 urte arte. Honek esan nahi du, erretiroa ez dela 59 edo 60 urterekin izango. Langile interinoak, diskriminatuak izango dira, aurre jubilatzeko aukerarik gabe uzten bait ditu, kotizazio urte guztiak eduki arren.
Greba Kbus Barakaldoko herri-autobusean
Barakaldoko Kbus-eko langileek greba egingo dute abenduaren 27an eta urtarrllaren 10, 17 eta 24an, lan-hitzarmenaren alde. ELAk salatu duenez, "Kbus zerbitzua sortu zenetik lan-baldintzak ez dira hobetu, eta horren ondorioz, urruti geratu dira bidaiarien garraioko gainerako hiri-zerbitzuetako lan-baldintzetatik".
LOMCE erreformatuta ere Eusko Jaurlaritzaren eta Nafarroako Gobernuaren eskumenak inbaditzen dira
Hezkuntza ministerioarekin izan den bileran ELAk ongi iritzi dion arren LOMCEren alderik okerrenetako batzuk bertan behera uzteko asmoari, gure hezkuntza eskumena osorik errespeta dadila exijitu du; eta Madrilgo Gobernuak ez daukala murrizte-politika baztertzeko asmorik salatu du. Espainiar Gobernuak lege aldaketarako aukeratutako bideak, lege organiko bidezkoak alegia, erreformaren izapidetza luzatu eta bere onarpena zailduko duela ere salatu du sindikatuak.
Hezkuntza Sailaren egonkortasunerako proposamenak prekarietatea betikotu eta lanpostuak kolokan jartzen ditu
Egun, EAEko hezkuntza publikoan lanean diharduten 27.220 irakasleetatik 10.823 behin-behinekoak dira, hau da, %40a. Beraz, ikasturte honetan behin-behinekotasunak gora egin du, %38tik %40raino, hau da, 1.123 behin-behineko gehiago ditugu aurten irakasleen kidegoan. Gainera, langile hauetariko asko aspalditik daude egoera prekario honetan. Eusko Jaurlaritzak prekarietatea betikotzeko EPE proposamenak eta ehunka irakasleren lanpostuak kolokan jartzen dituen planteamenduak berehala bertan behera uzten ez baditu, ELAk mobilizazioetara joko du.
Euskal Hezkuntza Legea egiteko prozesu berri demokratiko bat egitea eskatzen dugu
EHIGE Gurasoen Elkarteak, CCOO, ELA, LAB eta STEILAS sindikatuok, beste hainbat eragilerekin batera, Euskal Hezkuntza Legeari buruzko manifestua aurkeztu dugu, adierazteko prozesuarekin kritiko garela. Alde batetik Hezkuntza Sailak ez duelako argitu hezkuntza publikoa ardatz izateko pausuak eman nahi dituen ala ez, eta, bestetik, prozeduran izandako parte-hartzea ez delako demokratikoa izan. Horregatik, Euskal Hezkuntza Lege berria aldarrikatu dugu, prozesu demokratiko baten bidez definituko dena.
Haurreskolak Partzuergoko kudeaketa langileen bigarren lanuzteak jarraipen zabala izan du
Hiru orduko lanuztearen ondoren, abenduaren 19an egun osoko greba deitu dute STEILASek eta ELAk. Gogoratu, bi sindikatuok kudeaketa langileen aldarrikapenak babestuz pasa den abenduaren 4an mobilizazioekin hasi ginela. %75etik gorako jarraipena izan du lanuzteak.
Jaurlaritzak aldi baterako ezintasun egoeran egoteagatik kendutako soldata-zatiak itzuli behar ditu
Abenduko nominarekin batera irailetik murrizturiko lansarien diru-itzulketa ofizioz egiteko eskatzen dio ELAk Eusko Jaurlaritzari.